text: Между 3 и 4 млрд. британски лири са изпрали престъпни групи чрез криптовалути. Това съобщи пред BBC шефът на Европол Роб Уейнрайт.
  Според него това се случва, защото тези преводи не са свързани с банки и не се контролират от централната власт.
  Европол е установил, че 3-4% от 100 милиарда британски лири незаконни средства в Европа са изпрани чрез криптовалути. Схемата е да се купуват биткойни с престъпните пари, след което сумите се разбиват на малки части и се дават на хора, изпълняващи ролята на мулета на биткойни. Тези хора облръщат криптовалутата в редовна валута и връщат парите на престъпните организации.